Komisjoni arvamus, milles käsitletakse EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusi nõukogu ühises seisukohas seoses ettepanekuga, milles käsitletakse Euroopa parlamendi ja Nõukogu määrusT toidu lisaainete kohta millega muudetakse Komisjoni ettepanekut EÜ asutamislepingu artikli 250 lõike 2 alusel /* KOM/2008/0608 lõplik - COD 2006/0145 */





[pic] | EUROOPA ÜHENDUSTE KOMISJON | Brüssel 16.10.2008 KOM(2008) 608 lõplik 2006/0145 (COD) KOMISJONI ARVAMUS, milles käsitletakse EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusi nõukogu ühises seisukohas seoses ettepanekuga, milles käsitletakse EUROOPA PARLAMENDI JA NÕUKOGU MÄÄRUST toidu lisaainete kohta MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel 2006/0145 (COD) KOMISJONI ARVAMUS, milles käsitletakse EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusi nõukogu ühises seisukohas seoses ettepanekuga, milles käsitletakse EUROOPA PARLAMENDI JA NÕUKOGU MÄÄRUST toidu lisaainete kohta 1. Sissejuhatus EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendis teisel lugemisel tehtud muudatusettepanekute kohta. Komisjon esitab allpool oma arvamuse parlamendi muudatusettepanekute kohta. 2. Taust Euroopa Parlamendile ja nõukogule ettepaneku edastamise kuupäev (dokument KOM(2006) 0428 (lõplik) – 2006/0145 (COD): | 28. juuli 2006 | Euroopa Majandus- ja Sotsiaalkomitee arvamuse kuupäev: | 25. aprill 2007 | Euroopa Parlamendi arvamuse kuupäev (esimene lugemine): | 10. juuli 2007 | Muudetud ettepaneku edastamise kuupäev: | 24. oktoober 2007 | Poliitilise kokkuleppe kuupäev: | 17. detsember 2007 | Ühise seisukoha vastuvõtmise kuupäev: | 10. märts 2008 | Euroopa Parlamendi arvamuse kuupäev (teine lugemine): | 8. juuli 2008 | 3. Ettepaneku eesmärk Komisjon teatas toiduohutust käsitlevas valges raamatus (KOM (1999) 719 (lõplik)) toidu lisaaineid käsitlevate ühenduse kehtivate õigusaktide ajakohastamisest ja lihtsustamisest (valges raamatus meede 11). Käesoleva ettepaneku eesmärgid on järgmised: - lihtsustada toidu lisaaineid käsitlevaid õigusakte, koostades selleks üheainsa põhimõtteid, menetlusi ja heakskiitmist hõlmava õigusakti; - anda komisjonile rakendusvolitused toidus lubatud lisaaineid käsitleva ühenduse loetelu ajakohastamiseks; - konsulteerida toidu lisaainete ohutuse hindamise küsimuses Euroopa Toiduohutusametiga; - töötada välja olemasolevate toidu lisaainete ümberhindamiskava; - nõuda Euroopa Parlamendi ja nõukogu 22. septembri 2003. aasta määruse (EÜ) nr 1829/2003 (geneetiliselt muundatud toidu ja sööda kohta) alusel loa andmist toidu lisaainetele, mis koosnevad geneetiliselt muundatud organismidest, sisaldavad neid või on nendest toodetud. 4. Komisjoni arvamus Euroopa Parlamendi tehtud muudatuste kohta - Euroopa Parlament hääletas teisel lugemisel tervikteksti poolt, mis sisaldab mitut ühise seisukoha tekstis tehtavat muudatust. Tekst on nõukogu, Euroopa Parlamendi ja komisjoni vahel peetud läbirääkimiste tulemus. Muudatused on peamiselt tehnilist laadi ning üldiselt järgivad ja tugevdavad esialgse ettepaneku kõige olulisemaid põhimõtteid. Erilist tähelepanu väärivad muudatused, mis käsitlevad kohustust esitada märgistusel teavet teatavate toiduvärvidega seostatud võimaliku kahjuliku mõju kohta laste käitumisele. Mõned muudatused hõlmavad kavandatud toidu lisaaineid käsitleva määruse ja määruse (EÜ) nr 1829/2003 (geneetiliselt muundatud toidu ja sööda kohta) vahelise kooskõla selgitamist, juhtides tähelepanu ka sellele, et erinevate tootmisprotsesside abil või erinevatest lähtematerjalidest toodetud toidu lisaainete ohutust on vaja uuesti hinnata. Mõnede muudatustega tugevdatakse ettevaatuspõhimõtet ning selgitatakse veelgi põhimõtet, mille kohaselt on keelatud tarbija eksitamine. - Komisjon nõustub kõigi parlamendis hääletamise teel heakskiidetud muudatustega. Euroopa Parlamendis toimunud teise lugemise tulemus oli väga positiivne. 5. Järeldus EÜ asutamislepingu artikli 250 lõike 2 kohaselt muudab komisjon vastavalt eespool esitatule oma ettepanekut.